Председник Републике Србије Александар Вучић примио је у опроштајну посету амбасадора Кувајта Јусуфа Ахмеда Абдулсамада и том приликом му захвалио на доприносу и личном ангажману, који је током своје службе, дао јачању традиционално добрих и пријатељских односа две земље.

Председник Вучић и амбасадор Абдулсамад су изразили интересовање за свеукупно унапређење економске и сарадње на свим пољима, с акцентом на привреди, пољопривреди, енергетици, као и у области туризма.

Амбасадор Абдулсамад констатовао је да његова земља са Србијом има дугу традицију пријатељских односа, како на политичком плану, тако и у свим другим областима, о чему сведочи и јубилеј од 60 година дипломатских односа, који заједнички обележавамо следеће године.

ВИДЕО МАТЕРИЈАЛ МОЖЕТЕ ПРЕУЗЕТИ СА ФТП СЕРВЕРА МИНИСТАРСТВА ОДБРАНЕ.

Београд,

26. јул 2022. године